קופיקו

שמאל|ממוזער|250px|עטיפת הספר "קופיקו מלך התעלולים"
**קוֹפִיקוֹ** היא סדרת ספרי ילדים מאת תמר בורנשטיין-לזר העוסקת בקורותיו של קוף בשם קופיקו הגר עם משפחה ישראלית בשכונת עין גנים שבפתח תקווה. קופיקו הוא קוף חצוף ושובב, עוסק תמיד במתיחות, התחזויות ופריקת עול. סדרת קופיקו מחזיקה בשיא של סדרת הספרים הכי ארוכה בשפה העברית.

## היסטוריה
קופיקו הופיע לראשונה כדמות בסיפור בדבר לילדים בשנת 1951. בסיפור המקורי, "הקוף שהתחפש", הגיבורה הייתה ילדה בשם אפרת שדודה הביא לה את קופיקו במתנה. דמותו של קופיקו התפתחה וכמה חוברות מאוחר יותר הוא החל גם לדבר בסיפור "גם קופיקו מביא ביכורים". בשנת 1957 יצא הספר הראשון בסדרה, "קופיקו האורח". נכתבו גם כמה ספרים בסדרה על קופיקו שנקראה "האנציקלופדיה העליזה של קופיקו". הסדרה גם דומה לסדרה "קופיקו אולי תדע". בשנת 2015 יצא קופיקו בגרסת עלילון ונקרא "קופיקומיקס".

הדמויות בסדרה מבוססות על אנשים אמיתיים מסביבתה הקרובה של ברנשטיין לזר, כמו בעלה "שלומק'ה", בתה "נוגה" והשכנה "שושנה". ארבעה מהם, יניב ליטני, צביקה שינדל, יוני פרידמן ואמיר בנימיני, נספו במערכות ישראל.

במהלך השנים כתבה לזר יותר מ-165 ספרים שגיבורם היה קופיקו. קצב הספרים הגיע לארבעה ספרים בשנה. רוב הספרים אוירו על ידי מ. אריה. בעוד הספרים עצמם זכו לפופולריות רבה, חלקם זכו לביקורות שליליות מסוימות מצד מורים ומבקרים ספרותיים עקב הרמה הירודה  אוריאל אופק, טען כי הסדרה עלולה להרעיל את מוח הילדים. ביקורת נוספת הייתה על כך כך שהספר מתעלם מפערים חברתיים ומייצג סביבה אשכנזית וחילונית. ביקורת נוספת הגיעה על היחס לבעלי חיים.

עם השנים, קופיקו נשא עמו מסרים חינוכיים כמו מאבק בחרמות, פערים סוציו - אקונומיים ועוד..

הספרים זכו לעיבודים רבים, בין השאר שלמה בר-שביט ולזר הקריאו סיפורי קופיקו ברדיו, קופיקו היה גיבור של רצועת קומיקס בשם "תעלולי קופיקו" במקומון "רחוב ראשי" ב-1983, הומחזו כ-15 מחזות שונים המתבססים על הספרים, וב-1993 עובדה סדרת הספרים לתוכנית טלוויזיה בשם זהה בת 15 פרקים ששודרה בערוץ הילדים, וכל פרקי הסדרה נמכרו גם בקלטות וידאו. לתמר המעבר של קופיקו מספר לסדרת טלוויזיה היה קשה. היא פחדה שהסדרה תפגע בקופיקו ובדמות. אך היא טעתה. הסדרה העלתה את החשיפה לספר. קופיקו הוא הדמות הראשונה בישראל שעברה מהמימד הספרותי למימד הטלוויזיוני.

הסדרה עצמה שודרה בשידורים חוזרים בערוץ הילדים וערוץ 2 בשנים 1994–1997. בעקבות הצלחת הסדרה התחילו להימכר מוצרים רבים של קופיקו כמו בובות, מחברות, תיקים, גביעי גלידה, ופלים, כדורים מאוירים, משחקי קופסה ומחשב, פוג של קופיקו במסגרת פוגים של "הורוספוג" ועוד. ב-2009 חברת YES העלתה את ההפקה הטלוויזיונית החדשה והעכשווית ל"קופיקו" ללקוחותיה ב-YES VOD. דמותו של קופיקו אף הוסרטה, בסרט Going Bananas  שביים בועז דוידזון ב-1987. הפכה דמותו של קופיקו מהסדרה החדשה לכוכב ילדים והשתתף בהצגות ובמופעים שונים.

דמותו של קופיקו מדובבת ומגולמת בהווה על ידי ליאור דטאוקר, ובעבר על ידי גני תמיר ומיקי מוכתר.

במקביל לקורותיו של קופיקו, פרסמה לזר גם סדרת ספרים על קוף נוסף, צ'יפופו, בן דודו של קופיקו, קוף בלש הנודד ברחבי העולם ועוזר לילדים במצוקה, שחלק רבים מקווי האופי שלו עם בן דודו הספרותי, אולם הרקע להרפתקאותיו היה לרוב מחוץ לארץ ישראל.

## רשימת הספרים המלאה

## לקריאה נוספת
* אלי אשד, **מטרזן ועד זבנג - הסיפור של הספרות הפופולרית העברית**, הוצאת בבל, 2002, עמ' 124–133

## קישורים חיצוניים
* אלי אשד, קופיקו כוכב עליון
* , באתר קופיקו הישראלי בוואלה!
* אלי אשד, מ. אריה, הצייר של קופיקו
* 
* 
* 
* 
* עמוס נוי, קופיקו בעיר האושר, בבלוג של מרית בן ישראל, 27 בספטמבר 2011
* 
* 
* 
* 
* מזל טלבי לוי, אמרתי לאמא שאם לא נעשה משהו עם קופיקו, כל מפעל חייה יירד לטמיון, באתר מלאבס, 1 במרץ 2019
* 

## הערות שוליים

*
קטגוריה:סדרות ספרים בעברית
קטגוריה:ספרי ילדים ונוער בעברית
קטגוריה:ספרים שעובדו לסדרות טלוויזיה
קטגוריה:פרימטים בתרבות
קטגוריה:ספרים על בעלי חיים
קטגוריה:ספרי ילדים ונוער המתרחשים בישראל